tartuNLP/wikipedia-smugri-20251201 huggingface dataset:
Autiopyöli

Autiopyöli () on keskiajalla Suomessa tai Ruotsissa ollut varsinaisista kylistä erillään sijainnut, verolle pantu mutta asumaton maakappale. Nimitys "autiopyöli" on ollut käytössä etenkin Varsinais-Suomessa ja liittyy nimenomaan uudisasutukseen. Sanan jälkiosa "pyöli" tulee ruotsin sanasta "böle", jonka eräs merkitys keskiajalla oli ’asuinpaikka’.
Syntytapoja autiopyölillä on päätelty voineen olla useita. Keskiajan uudisasutuskaudella entisen erämaan omistaja on voinut haluta säilyttää sen nautinnan itsellään ja ottanut maksaakseen siitä veroa; tai jokin kylä on joutunut esimerkiksi lainan, sakon tai muun maksun panttina luovuttamaan osan maistaan ulkopuoliselle; tai kyseessä on pysyvästi autioitunut asutus, joka on tullut veroa vastaan nautittavaksi joko jollekin lähikylälle tai maakunnan kartanolle. Tällaisten autioitumisten on Suomessa arveltu voivan liittyä mahdollisesti esimerkiksi mustaan surmaan.
Varsinais-Suomessa historiantutkija Eljas Orrman on todennut vanhimpien maakirjojen laatimisen aikaan 1540-luvulla autiopyölejä olleen eri puolilla maakuntaa kaikkiaan 39. Näitä ovat olleet esimerkiksi Raisiossa Vihtilänpyöli, Suomusjärvellä Vareksenpyöli ja Kiikalassa Hidoisenpyöli.
Samaan aihepiiriin liittyvät myös käsitteet ulkoveromaa () ja 
ulkokylänmaa. Näistä ainakin käsitettä ulkoveromaa on voitu käyttää myös autiopyölin synonyyminä , ja myös käsite ulkokylänmaa liittyy samankaltaisiin yhteyksiin.
Savannivahanokka

Savannivahanokka ("Estrilda melpoda") on loistopeippojen heimoon kuuluva varpuslintu.
Levinneisyys.
Savannivahanokkaa tavataan luonnonvaraisena Afrikan länsi- ja keskiosissa. Lajia on kuvattu yleisestä tai paikallisesti yleisestä runsaslukuiseksi, ja sen kannankehitys on vakaa. Se on luokiteltu elinvoimaiseksi.
Ruostevahanokka

Ruostevahanokka ("Estrilda rhodopyga") on loistopeippojen heimoon kuuluva varpuslintu.
Levinneisyys.
Ruostevahanokkaa tavataan Itä-Afrikassa. Lajia on kuvattu yleiseksi tai paikallisesti yleiseksi, ja sen kannankehitys on vakaa. Se on luokiteltu elinvoimaiseksi.
Märjänmäen rautatietunneli

Märjänmäen rautatietunneli on tunneli rantaradalla Perniössä Karjaan ja Salon välisellä rataosalla. Sen pituus on 1 240 metriä ja se valmistui vuonna 1992. Tunnelissa on 160 km/h nopeusrajoitus.
Brandenburgin Maria Eleonoora

Marie Eleanore von Hohenzollern (11. marraskuuta 1599 – 28. maaliskuuta 1655) oli saksalainen prinsessa ja Ruotsin kuningatar Kustaa II Aadolfin puolisona.
Hänen vanhempansa olivat Juhana Sigismund, Brandenburgin vaaliruhtinas ja Preussin herttuatar Anna von Hohenzollern, jonka isä oli Preussin herttua Albrekt Fredrik. Hänellä oli seitsemän sisarusta, joista veli oli Yrjö Vilhelm, oli Brandenburgin vaaliruhtinas ja Preussin herttua.
Maria Eleonoora avioitui Ruotsin kuningas Kustaa II Aadolfin kanssa 25. marraskuuta 1620 äitinsä siunauksella, mutta vastoin veljensä tahtoa. Hänen veljensä oli Yrjö Vilhelm, Brandenburgin vaaliruhtinas, joka oli juuri perinyt tittelin isältään. Hän synnytti vuonna 1626 miehelleen tyttären ja tulevan kuningattaren Kristiinan.
Maria Eleonooraa kuvattiin aikanaan Euroopan kauneimmaksi kuningattareksi ja, niin kuin hänen tyttärensä myöhemmin sanoi, Marialla olivat "kaikki hyveet ja paheet", jotka aikansa naiselle kuuluivatkin.
Arabianvahanokka

Arabianvahanokka ("Estrilda rufibarba") on loistopeippojen heimoon kuuluva varpuslintu.
Levinneisyys.
Arabianvahanokkaa tavataan Saudi-Arabian lounaisosissa ja Jemenissä. Lajin on kuvattu olevan harvinainen Saudi-Arabiassa ja Jemenin eteläosissa ja hieman yleisempi Jemenin pohjoisosissa. Se on luokiteltu elinvoimaiseksi.
Sahelinvahanokka

Sahelinvahanokka ("Estrilda troglodytes") on loistopeippojen heimoon kuuluva varpuslintu. 
Levinneisyys.
Sahelinvahanokkaa tavataan luonnonvaraisena Afrikassa Länsi-Afrikasta Keski-Afrikan kautta Eritreaan ja Keniaan ulottuvalla alueella. Lajin kannankehitys on vakaa, ja se on luokiteltu elinvoimaiseksi.
Kongonvahanokka

Kongonvahanokka ("Estrilda nigriloris") on loistopeippojen heimoon kuuluva varpuslintu.
Levinneisyys.
Kongonvahanokkaa tavataan Kongon demokraattisen tasavallan eteläosissa. Laji on harvinainen ja huonosti tunnettu. Se on luokiteltu puutteellisesti tunnetuksi.
Metsävahanokka

Metsävahanokka ("Estrilda atricapilla") on loistopeippojen heimoon kuuluva varpuslintu.
Levinneisyys.
Metsävahanokkaa tavataan Afrikan keskiosissa. Lajia on kuvattu yleiseksi tai paikallisesti yleiseksi ja runsaslukuiseksikin joillain alueilla. Sen kannankehitys on vakaa, ja se on luokiteltu elinvoimaiseksi.
Naamiovahanokka

Naamiovahanokka ("Estrilda erythronotos") on loistopeippojen heimoon kuuluva varpuslintu.
Levinneisyys.
Naamiovahanokkaa tavataan Afrikan etelä- ja itäosissa. Lajia on kuvattu yleiseksi tai paikallisesti yleiseksi . Sen kannankehitys on vakaa, ja se on luokiteltu elinvoimaiseksi.
Vihertäpläpeippo

Vihertäpläpeippo ("Mandingoa nitidula") on loistopeippojen heimoon kuuluva varpuslintu. 
Levinneisyys.
Vihertäpläpeippoa tavataan Saharan eteläpuolisessa Afrikassa. Laji on vaikeati huomattava, ja se saattaa olla yleinen. Sen kannankehitys on vakaa, ja se on luokiteltu elinvoimaiseksi.
Jacob Katonon

Jacob Kipngetcih Katonon (s. 5. lokakuuta 1969) on kenialainen yleisurheilija, joka kilpaili hyppylajeissa. Hän hyppäsi Kenian ennätyksen korkeushypyssä, pituushypyssä ja kolmiloikassa.
Katonon karsiutui kolmiloikan loppukilpailusta Göteborgin MM-kilpailuissa 1995 ja Atlantan olympialaisissa 1996. Vuoden 1994 Kansainyhteisön kisoissa hän sijoittui kolmiloikassa yhdeksänneksi. Vuoden 1995 Afrikan kisoissa hän voitti kolmiloikan ja sijoittui pituushypyssä kolmanneksi.
Lähde: IAAF
Viiltopeippo

Viiltopeippo ("Amadina fasciata") on loistopeippojen heimoon kuuluva varpuslintu.
Levinneisyys.
Viiltopeippoa tavataan laajalla alueella Afrikassa. Pohjois-Afrikasta se puuttuu ja myös Keskisessä Afrikassa sen levinneisyysalueessa on aukko. Lajia on kuvattu yleiseksi tai paikallisesti yleiseksi. Sen kannankehitys on vakaa, ja se on luokiteltu elinvoimaiseksi.
Pantelosaurus

Pantelosaurus on sukupuuttoon kuollut varhaisella permikaudella elänyt synapsidisuku, joka kuuluu kladiin Sphenacodontia. Sukuun luetaan laji "Pantelosaurus saxonicus".
Luokittelu.
"Pantelosaurus saxonicusin" nimesi Huene vuonna 1925. Kuitenkin vuonna 1979 Currie synonymisoi sen ja useita muita varhaisia Sphenacodontian edustajia "Haptodus baylei" -lajin kanssa, joka oli nimetty jo 1886. Hän kuitenkin teki tämän ilman, että olisi suoraan verrannut useimpien niistä fossiileja toisiinsa, mukaan lukien "H. baylein" holotyyppi. Myöhemmät tutkimukset ovat kuitenkin havainneet useita eroja näiden eläinten välillä ja kladistisissa tutkimuksissa onkin havaittu, etteivät ne ole toistensa lähimpiä sukulaisia, joten Currien niille tekemä uudelleenluokittelu osoittautui virheelliseksi. Tästä syystä ne on uudelleen erotettu omiksi suvuikseen.
Fylogenia.
Fröbisch, J., Schoch, R.R., Müller, J., Schindler, T., &amp; Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):
Anna-Leena Mäki-Penttilä

Anna-Leena Mäki-Penttilä (s. 3. helmikuuta 1946 Koski Hl.) on suomalainen näyttelijä ja käsikirjoittaja. Hänen tunnetuin roolinsa on komisario Palmun sihteeri elokuvassa "Vodkaa, komisario Palmu".
Selma Vilhunen

Selma Vilhunen (s. 1976) on suomalainen elokuvaohjaaja ja käsikirjoittaja. Hän tekee sekä dokumenttielokuvia että fiktiota.
Elämä.
Vilhunen valmistui Turun ammattikorkeakoulun taideakatemian elokuvalinjalta vuonna 2004. Hänen lopputyönsä, lyhytelokuva "Minun pikku elefanttini", voitti sarjassaan Tampereen elokuvajuhlien kotimaisen kilpailun alle 30-minuuttisten pääpalkinnon vuonna 2003. Vilhunen on voittanut Tampereen kotimaisen kilpailun yli 30-minuuttisten sarjan pääpalkinnot elokuvilla "Ponitytöt" 2008 ja "Hobbyhorse Revolution" 2017. Hän on toistaiseksi ainoa ohjaaja, joka on voittanut kolme kertaa Tampereen elokuvajuhlien kotimaisen kilpailun pääpalkinnon.
Opiskeluaikanaan Vilhunen käsikirjoitti televisioelokuvan "Espoon viimeinen neitsyt" (2003). Hän on käsikirjoittanut Petri Kotwican kanssa pitkän näytelmäelokuvan "Koti-ikävä" (2005).
Vuonna 2010 Vilhunen perusti kolmen kollegansa kanssa Tuffi Films Oy:n, jonka ensimmäinen valmistunut tuotanto oli Vilhusen ohjaama lyhytelokuva "Pitääkö mun kaikki hoitaa?". Se valittiin tammikuussa 2014 Oscar-ehdokkaaksi ensimmäisenä suomalaisena lyhytelokuvana. Hänen elokuvansa "Laulu" (2014) käsitteli Suomen viimeistä, suullisen perinteen kautta vienankarjalaisen runolaulun oppinutta Jussi Huovista ja hänen oppilastaan. 
Vilhusen dokumenttielokuva "Hobbyhorse Revolution" voitti Risto Jarva -palkinnon ja parhaan dokumenttielokuvan Jussi-palkinnon 2017. "Tyttö nimeltä Varpu" (2017) ja "Hölmö nuori sydän" (2018) saivat parhaan elokuvan Jussi-ehdokkuudet. Vilhunen oli ehdolla molemmista elokuvista myös parhaaksi ohjaajaksi. "Tyttö nimeltä Varpu" voitti Pohjoismaiden neuvoston elokuvapalkinnon vuonna 2017 ja "Hölmö nuori sydän" voitti Berliinin elokuvafestivaaleilla Kristallikarhu-palkinnon.
Kesäkuussa 2014 Vilhunen kutsuttiin Yhdysvaltain elokuva-akatemian jäseneksi. Hänelle myönnettiin vuonna 2018 Suomi-palkinto tunnustuksena merkittävästä taiteellisesta urasta.
Vilhunen kirjoittaa kolumneja Ylelle.
Ctenospondylus

Ctenospondylus on sukupuuttoon kuollut synapsidisuku. Se kuuluu heimoon Sphenacodontidae ja eli varhaisen permikauden aikana. Sukuun luetaan kaksi lajia: "Ctenospondylus casei" ja "Ctenospondylus ninevehensis". "Ctenospondylus" oli lihansyöjä.
Fylogenia.
Fröbisch, J., Schoch, R.R., Müller, J., Schindler, T., &amp; Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):
Cedar Rapids RoughRiders

Cedar Rapids RoughRiders on vuonna 1983 perustettu yhdysvaltalainen juniorijääkiekkoseura, joka pelaa USHL:ssa. Seura on kotoisin Cedar Rapidsista Iowasta.
Vaahteraliigan kausi 1999

Vaahteraliigan kausi 1999 oli Vaahteraliigan 20. kausi. Liigan runkosarjassa oli tarkoitus pelata kymmenen kierrosta, mutta yhden joukkueen jättäytyessä sarjasta kauden kintaalla seitsemän joukkuetta pelasivat epätasaisen määrän otteluita. Runkosarjan neljä parasta joukkuetta etenivät pudotuspeleihin, kun taas viimeiseksi jäänyt joutui karsimaan sarjapaikasta I-divisioonan toiseksi sijoittuneen kanssa.
Vaahteramaljassa kohtasivat viime kauden tapaan Helsinki Roosters ja Turku Trojans. Roosters voitti Trojansin toistamiseen ja voitti samalla viidennen peräkkäisen mestaruutensa. Arctic Circle Stars voitti pronssia. Sarjanousija Oulu Northern Lights jäi runkosarjassa viimeiseksi, mutta voitti karsintaottelunsa jäi säilytti sarjapaikkansa.
Pudotuspelit.
Northern Lights – Wolverines : 49 (0) – 6 (0)
Chicago Steel

Chicago Steel on vuonna 1996 perustettu yhdysvaltalainen juniorijääkiekkoseura, joka pelaa USHL:ssa. Seura on kotoisin Bensenvillestä Illinoisista.
McLaren MP4-28

McLaren MP4-28 on brittiläisen Formula 1 -talli McLarenin käyttämä auto kaudella 2013. Autolla kilpailivat brittiläinen Jenson Button sekä meksikolainen Sergio Pérez. McLaren ei voittanut autolla yhtään osakilpailua, vaan paras sijoitus Buttonin neljäs sija tuli kauden päätösosakilpailussa Brasiliassa. Valmistajien MM-sarjassa McLaren sijoittui viidenneksi. Edellisen kerran McLaren jäi palkintopallien ulkopuolelle kauden jokaisessa kisassa kaudella 1980.
Testit.
MP4-28 sai huomiota Jerezin talvitesteissä huomattavan nopeutensa ansiosta ja auto nousikin mestaruusehdokkaiden joukkoon. Pian kuitenkin selvisi, että vauhdin syynä oli väärin asennettu jousituksen osa Jenson Buttonin autossa mikä vaikutti auton käyttäytymiseen mutkissa. McLaren joutui asentamaan osan uudestaan, jolloin kierrosajat hidastuivat.
Tulokset.
†&lt;/small&gt; Kuljettaja keskeytti, mutta onnistui ajamaan yli 90% kilpailusta mikä oikeuttaa loppusijoitukseen.
Muskegon Lumberjacks

Muskegon Lumberjacks on vuonna 2010 perustettu yhdysvaltalainen juniorijääkiekkoseura, joka pelaa USHL:ssa. 
Seura on kotoisin Muskegonista, länsi-Michiganista.
Joukkueen kotikenttä on L.C. Walker Arena Muskegonissa. Tämä joukkue korvasi aiemmin IHL:ssä pelanneen samannimisen joukkueen joka oli siirtynyt vuosina 2009-2010 Evansvilleen Indianaan. Joukkueen omisti Lou ja Josh Mervis Blue Ox Hockey-yhtiön kautta. Joukkue myytiin kesäkuussa 2013 kolmelle ex-NHL pelaajalle: Chris ja Peter Ferrarolle sekä John Vanbiesbrouckille.
USA Hockey National Team Development Program

USA Hockey National Team Development Program eli USNTDP on USA Hockey -organisaation alainen hanke. Hanke aloitettiin vuonna 1996, jotta Yhdysvaltain alle 18-vuotiaiden sekä alle 17-vuotiaiden jääkiekkomaajoukkueet saisivat mahdollisimman paljon harjoittelua. USNTDP:n kotipaikaksi valittiin Ann Arbor Michiganista. USNTDP pelaa myös yliopistojääkiekkoa NCAA:ssa pelaavia seuroja vastaan. USNTDP pelasi aikaisemmin myös North American Hockey Leaguessa, mutta vuonna 2009 USNTDP:n tärkeimmäksi sarjaksi vakiintui USHL.
Lapsikuoro Jippii

Jippii-kuorot ovat suomalaisia ja nykyisin myös muissa maissa toimivia lapsikuoroja. Ne toimivat seurakunnissa ja kouluissa useiden eri kirkkokuntien alaisuudessa. Kuorotoiminta on maksutonta, ja kaikki halukkaat lapset ja lapsikuorot voivat tulla mukaan. Toimintaa koordinoivan Jippiimissio ry:n mukaan ”Jippii-lauluissa kaikuu evankeliumi”, ja laulujen kautta lapset osallistuvat lähetystyöhön.
Jippii-kuorot Suomessa.
Suomessa Jippii-kuorotoiminnassa on mukana noin sata lapsikuoroa, jotka toimivat itsenäisesti omilla paikkakunnillaan. Kuorojen mukana Jippii-orkestereissa soittaa kymmeniä ammattimuusikkoja. Toiminnan tueksi on julkaistu nuotit ja musiikkitaustat Jippii-lauluista. Muutamia kertoja vuodessa järjestetään suurempia yhteiskonsertteja. Vuonna 2017 Suomen 100-vuotis- ja uskonpuhdistuksen 500-vuotisjuhlien kunniaksi Jippii-kuorot järjestivät ympäri Suomen kulkeneen "Ristin maa 2017" -kiertueen yhdessä King's Kids -lähetysliikkeen kanssa. Suomeksi on julkaistu 12 Jippii-levyä, viimeisimpänä "Raamatun punainen lanka"-levyn vuonna 2021. Vuonna 2025 Jippii julkaisee 52 laulua, jotka on sävelletty suoraan Raamatun tekstiin. Valtaosan sävellyksistä ovat tehneet Tuomas ja Nyyti Kannisto.
Jippii-kuorot muissa maissa.
Jippii-lauluja alettiin kääntää viroksi jo ennen kuin ensimmäinen suomenkielinen levy valmistui, ja unkarinkielinen Jippii-äänite ilmestyi pian suomalaisen levyn jälkeen. Nyt Jippii-äänitteitä on tehty jo 60 kappaletta 39 kielellä. Laulujen käännösohjelmassa on yli sata kieltä. Laulut äänitetään paikallisten lasten kanssa kussakin maassa. Jippii-kuoroja on muun muassa Virossa, Latviassa, Liettuassa, Venäjällä, Albaniassa, Armeniassa, Brasiliassa, Madagaskarilla, Nepalissa, Intiassa, Laosissa ja Japanissa. Kansainvälisissä Jippii-konserteissa lapset laulavat samoja lauluja monilla eri kielillä. Vuoden 2014 lopussa julkaistu georgiankielinen levy on 35. Jippii-äänite ja oletettavasti ensimmäinen korkealaatuinen hengellinen lastenmusiikkilevy Georgiassa.
Historia.
Jippii-toiminta alkoi vuonna 1998 Suomessa Fida International -lähetysjärjestön lapsityössä. Sittemmin Jippiimissio on itsenäistynyt omaksi toimijaksi. Ensimmäiset Jippii-laulut tehtiin vuonna 2000 ja ensimmäinen suomenkielinen Jippii-äänite nimeltään "Jippii, Taivaan Isän hommissa" julkaistiin vuonna 2001. Myös muunkielinen toiminta alkoi nopeasti, sillä viron- ja unkarinkieliset levyt julkaistiin pian suomenkielisen levyn jälkeen.
Muusikot.
Jippii-kuoroille musiikkia ovat tehneet muun muassa Lasse Heikkilä, Jukka Salminen ja Tuomas Kannisto.
Operaatio Tiikeri (1944)

Operaatio Tiikeri () oli liittoutuneiden vuonna 1944 toimeenpanema harjoitusoperaatio, jonka tarkoituksena oli valmistella joukkoja Normandian maihinnousuun. Monien virheiden vuoksi operaatio päättyi valtaviin miestappioihin, kun saksalaiset hyökkäsivät harjoitusjoukkoja vastaan.
Tapahtumien kulku.
Illalla, 27. huhtikuuta 1944 sataneljätoista liittoutuneiden maihinnousualusta lähti liikkeelle Lounais-Englannista osana harjoitusta, jonka tarkoituksena oli jäljitellä tulevaa Normandian maihinnousua.
Plymouthista lähti liikkeelle operaation eräs viiden aluksen osajoukko. Myöhemmin tähän saattueeseen liittyi kolme Brixhamista lähtenyttä alusta. Kohteena oli Utah Beachiä harjoituksessa esittänyt, Lymenlahden pohjukassa sijaitseva Slaptonin ranta. Matkalla harjoitusrannalle yhdeksän saksalaisten nopeaa Schnellboot-torpedovenettä kuitenkin hyökkäsi kyseisen saattueen kimppuun. Torpedohyökkäyksen seurauksena 1 405 brittiläistä merimiestä ja yhdysvaltalaista sotilasta sai surmansa.
Merkittävimmät virheet.
Liittoutuneet tekivät monia ratkaisevia virheitä operaation suunnittelussa, tiedotuksessa ja toteutuksessa.
Yksi hyökkäyksen kohteena olleen saattueen aluksista - HMS Scimitar - oli vahingoittunut vain muutamaa tuntia ennen lähtöä. Päämajan hidastelusta johtuen korvaava laiva - HMS Saladin - saavutti joukon vasta kun pelastustyöt veden varassa olleiden pelastamiseksi olivat jo käynnissä.
Vaikka saksalaisten lähtö Ranskan Cherbourgista oli havaittu, ei tieto siitä kulkeutunut kaikkiin harjoitukseen osallistuviin aluksiin. Yksi syy tähän oli brittiläisten ja yhdysvaltalaisten joukkojen käyttämät eri radiotaajuudet.
Opetuksen puute pelastusvyön käytöstä koitui suuren joukon miehiä kuolemaksi, kun he taistelivat torpedoitujen alusten upottua viisiasteisessa vedessä.
Katasrofaalisen harjoituksen kulku salattiin aikoinaan, jotta Normandian maihinnousun aikataulu ei olisi kärsinyt tragedian vuoksi. Asioiden todellinen luonne paljastui vasta 1980-luvulla, kun brittiläinen Ken Small lähti tutkimaan asiaa.
Goal.com

Goal.com on jalkapalloaiheinen uutissivusto. Sen juttuja julkaistaan 36 eri kielellä.
Goal 50.
Goal.com jakaa vuosittain parhaan pelaajan palkinnon ja listaa 50 parasta jalkapalloilijaa.
Pitääkö mun kaikki hoitaa?

Pitääkö mun kaikki hoitaa? on vuonna 2012 ensi-iltansa saanut Selma Vilhusen ohjaama suomalainen lyhytelokuva. Se kertoo lapsiperheen kiireisestä aamusta ja äidistä, joka yrittää hoitaa perheensä kaikki asiat itse.
Elokuva valittiin tammikuussa 2014 Oscar-ehdokkaaksi ensimmäisenä suomalaisena lyhytelokuvana ja kaikkien aikojen toisena suomalaiselokuvana. Ensimmäinen Oscar-ehdokkuuden saanut suomalainen elokuva oli Aki Kaurismäen "Mies vailla menneisyyttä" vuonna 2002.
Elokuvaa on esitetty Suomessa Tampereen elokuvajuhlilla ja Helsingin lyhytelokuvafestivaaleilla sekä ulkomailla muun muassa Palm Springsissä, Chicagossa, Göteborgissa ja Budapestissa. Palkintoja se on saanut Helsingin lisäksi Aspenin lyhytelokuvafestivaaleilla. Elokuva sai ensiesityksensä televisiossa Yle Teema -kanavalla 21. joulukuuta 2013.
Sugar (yhtye)

Sugar oli vuosina 1992–1995 toiminut yhdysvaltalainen rockyhtye. Sen johtohahmona oli Hüsker Dü -yhtyeen laulaja ja kitaristi Bob Mould.
Yhtye julkaisi lyhyeksi jääneellä urallaan kaksi studioalbumia, joista vuonna 1992 ilmestynyt esikoislevy "Copper Blue" sai paljon kehuja kriitikoilta. Muun muassa englantilainen New Musical Express valitsi sen vuoden albumiksi. Seuraavana vuonna julkaistu EP "Beaster" nousi Britannian albumilistalla sijalle 3 ja toinen kokopitkä albumi "" sijalle 7.
Cryptovenator

Cryptovenator (nimen merkitys: "”piilossa oleva saalistaja”") on sukupuuttoon kuollut synapsidisuku, joka eli myöhäisellä kivihiilikaudella ja kuuluu heimoon Sphenacodontidae. Se tunnetaan yhdestä alaleuan luupalan fossiilista, joka on löydetty Rheinland-Pfalzista Saksasta. Sukuun luettu laji on "Cryptovenator hirschbergeri". Se oli suurehko lihansyöjä.
Fylogenia.
Fröbisch, J., Schoch, R.R., Müller, J., Schindler, T., &amp; Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):
Eumetnet

Eumetnet on eurooppalaisten ilmatieteellisten laitosten yhteistoimintaelin. Se perustettiin vuonna 1995 vapaamuotoisena verkostona, ja siitä tuli oikeushenkilö vuonna 2009. Eumetnetin pääkonttori on Brysselissä. Sen tarkoituksena on edistää yhteistyötä, jakaa kokemuksia ja suurten hankintojen kustannuksia sekä toimia laitosten yhteisenä äänitorvena ulkopuolisten tahojen kuten EU:n suuntaan. Esimerkkejä Eumetnetin koordinoimista ohjelmista ovat E-ASAP, joka järjestää laivoilta tehtäviä radioluotauksia, joilla mitataan ilmakehän pystyrakennetta merialueilla, ja E-AMDAR, joka kerää ja jakelee reittilentokoneista tehtäviä tuuli- ja lämpötilahavaintoja.
Vuonna 2019 alusta Eumetnetissä on 31 jäsentä eli ilmatieteen laitokset seuraavista maista: Alankomaat, Belgia, Britannia, Espanja, Islanti, Irlanti, Italia, Itävalta, Kreikka, Kroatia, Kypros, Latvia, Luxemburg, Malta, Montenegro, Norja, Pohjois-Makedonia, Puola, Portugali, Ranska, Ruotsi, Saksa, Serbia, Slovakia, Slovenia, Suomi, Sveitsi, Tšekki, Tanska, Unkari ja Viro.
Hiidenhauta

Hiidenhauta on vuonna 2012 perustettu, melodista black metalia soittava, satakuntalainen yhtye. Yhtyeen perustivat Tuomas Keskimäki yhdessä Emma Keskimäen kanssa. Hiidenhaudan sanoitukset on tehty kalevalamittaan ja ne sisältävät tarinoita kansanperinteestä, historiasta ja luonnosta. 
Diskografia.
EP:t
Studioalbumit
Glykogeniini

Glykogeniini on entsyymi, joka osallistuu sokeriaineenvaihduntaan katalysoimalla glykogeenin synteesiä. Glykogeniini katalysoi glukoosiyksiköistä koostuvien oligomeerien muodostumista UDP-glukoosista. Glykogeniinin EC-numero on EC 2.4.1.186.
Ominaisuudet ja toiminta.
Glykogeniinistä on useita isoentsyymejä, joista yleisin on glykogeniini 1, joka koostuu kahdesta molekyylimassaltaan 37 kDa samanlaisesta alayksiköstä. Tämän isoentsyymin lisäksi kädellisten maksassa esiintyy glykogeniini 2, joka koostuu kahdesta molekyylimassaltaan 66 kDa olevasta samanlaisesta alayksiköstä. Glykogeniinin kumpikin alayksikkö on katalyyttisesti aktiivinen. Entsyymi siirtää glukoosiyksiköitä UDP-glukoosilta ja liittää ne itseensä tiettyjen tyrosiiniaminohappojen sivuketjuihin muodostaen glykaaniprimeerin. Tyypillisesti glukoosiyksiköitä on tässä primeerissä 5–13. Glykogeniini ei muodosta tätä pidempiä polymeerejä vaan glykogeenin synteesiä jatkaa toinen entsyymi glykogeenisyntaasi ja glykogeniini muodostaa glykogeenipolymeerin proteiiniytimen. Glykogeniini vaatii toimiakseen mangaani-ioneja.
Antonia (nimi)

Antonia on naisen etunimi, latinalaisen Antonius-nimen tai sen lyhentymän Antonin naispuolinen vastine.
Suomessa Antonia-nimen on Digi- ja väestötietoviraston tilastojen mukaan saanut vuoden 2019 loppuun mennessä 941 naista. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Antonian nimipäivä on 17. tammikuuta, joka on myös Antonin nimi­päivä sekä suomen- että ruotsin­kielisessä kalenterissa.
Minnetonka (Minnesota)

Minnetonka on Minneapolisin ja St. Paulin kaupunkien muodostaman Twin Cities -metropolialueen länsilaidalla oleva kaupunki Yhdysvaltojen Minnesotan osavaltiossa, Hennepinin piirikunnassa. Nimestään huolimatta kaupungilla on nykyään vain lyhyt raja Minnetonkajärven ("Lake Minnetonka") rannalla "Grays Bayn" kohdalla.
Historia.
Minnetonka oli Amerikan alkuperäisväestön pyhää metsästysmaata, jonne syntyi ensimmäistä asutusta 1850-luvulla intiaanien kanssa tehdyn sopimuksen myötä. Väestöä saapui Yhdysvaltojen itärannikolta ja Euroopasta saapuvien siirtolaisten myötä lisää. Deephaven, Wayzata, Hopkins ja St. Louis Park itsenäistyivät Minnetonkan townshipista, minkä johdosta Minnetonkan pinta-ala pieneni 93 neliökilometristä nykyiseen 73 neliökilometriin. Vuonna 1940 Minnetonkan väkiluku oli 6466 asukasta, mutta se kasvoi toisen maailmansodan jälkeen kovalla vauhdilla. Vuonna 1956 Minnetonka muuttui virallisesti kyläksi (village), mikä juridisesti pysäytti myös järjestäytymättömän townshipin pilkkomisen. Minnetonkan väkiluku oli vuonna 1956 jo 15 600 ja 25 000 vuonna 1960. Kylä kasvoi ja sen myötä myös hallinnon tehtävät. Yli 30 000 asukkaan Minnetonkasta tulikin kaupunki vuonna 1968. Väkiluku jatkoi kasvamistaan 1990-luvun alkuun, jolloin se asettui noin 50 000 kohdalle.
Papuanvuoripenkoja

Papuanvuoripenkoja ("Androphobus viridis") eli aiemmalta nimeltään vuorimaatimali' on laulupenkojien heimoon kuuluva varpuslintu. 
Levinneisyys.
Papuanvuoripenkojaa tavataan Indonesiassa ja Papua-Uudessa-Guineassa. Lajista tunnetaan vain muutamia esiintymiä. Se tunnetaan huonosti ja on luokiteltu elinvoimaiseksi.
Mustakurkkupenkoja

Mustakurkkupenkoja ("Psophodes nigrogularis") eli aiemmalta nimeltään kitinätimali on laulupenkojien heimoon kuuluva varpuslintu. 
Levinneisyys.
Mustakurkkupenkojaa tavataan Australian etelä- ja lounaisosissa. Lajin kannaksi arvioidaan 13 500 täysikasvuista yksilöä. Se on luokiteltu elinvoimaiseksi.
Arthouse Cinema Niagara

Arthouse Cinema Niagara on Pirkanmaan Elokuvakeskus ry:n omistama yksityinen elokuvateatteri Tampereen Kehrä­saaressa.
Niagara esittää vuosittain normaaliohjelmistossa ja erikoissarjoissa kotimaisia ja ulkomaisia elokuvia. Erikoisohjelmistoon kuuluu muun muassa useiden eri maiden elokuvia esittelevät erikoissarjat sekä Kansallisen audiovisuaalisen instituutin esityssarjat. Niagara on osa eurooppalaisten elokuvateatterien Europa Cinemas -verkostoa, johon kuuluu lisäksi seitsemän muuta suomalaista teatteria. Teatteri toimii myös Cinemadrome-festivaalin tapahtumapaikkana ja Tampereen elokuvajuhlien yhtenä esityspaikkana. 
Teatterissa on yksi sali, johon mahtuu 128 henkilöä. Salissa on myös kaksipyörätuolipaikkaa, ja pyörätuoliasiakkaan mukana tuleva saattaja pääsee elokuvaan maksutta. Lipunmyyntipisteelle ja saliin tultaessa on noin viiden sentin kynnykset. Näytöksiin ei myydä erikseen merkattuja paikkalippuja, vaan yleisö saa valita vapaasti paikkansa saliin tultuaan. Teatterin aulaan on sijoitettu kahvila.
Tubulinea

Tubulinea on aitoameeboihin kuuluva yksisoluisten aitotumaisten eliöiden luokka. Se sisältää kuoriameebat (Arcellinida) ja osan aiemmin ameeboihin (Amoebida) luetuista kuorettomista lajeista.
Duettopenkoja

Duettopenkoja ("Psophodes cristatus") eli aiemmalta nimeltään kuorotimali on laulupenkojien heimoon kuuluva varpuslintu. 
Levinneisyys.
Duettopenkojaa tavataan kotoperäisenä Australiassa. Lajin on raportoitu olevan paikallisesti melko yleinen, ja sen kannankehitys on vakaa. Se on luokiteltu elinvoimaiseksi.
Lymypenkoja

Lymypenkoja ("Psophodes occidentalis") eli aiemmalta nimeltään helinätimali on laulupenkojien heimoon kuuluva varpuslintu. 
Levinneisyys.
Lymypenkojaa tavataan Australian keski- ja länsiosissa. Lajin on raportoitu olevan paikallisesti yleinen. Sen kannankehitys on laskeva, mutta lajin ei uskota olevan vaarassa, ja se on luokiteltu elinvoimaiseksi.
Blues Lovers

Blues Lovers ry, viralliselta nimeltään Pirkanmaan bluesyhdistys – Blues Lovers ry, on pirkanmaalainen blues- ja rootsmusiikin tukiyhdistys.
Historia.
Pirkanmaan bluesyhdistys – Blues Lovers ry perustettiin ensimmäisen kerran Tampereen Tullikamarin Klubilla 17. joulukuuta 1989. Yhdistyksen ensimmäiseksi puheenjohtajaksi valittiin Waldemar Wallenius, joka myös ideoi yhdistyksen nimen. Järjestettyjen tapahtumien nimeksi tuli Klubi Blues. Vuodesta 1990 lähtien järjestettiin myös vuosittaisia Talviblues-nimisiä tapahtumia. Näitä järjestämässä oli mukana liikemies ja bluesharrastaja Chip Covington. Muita tapahtumia olivat kesäisin järjestetyt ruokateemalla höystetyt Louisiana Cajun Partyt sekä perjantaisin Laukontorin Pub Armadassa järjestetyt jamit.
Vuoden 1992 Klubi Bluesin jälkeen Chip Covington vetäytyi yhteistoiminnasta päättäen myös Talviblues-kiertueet. Myös Klubi-iltojen suosio alkoi laskea. Blues Lovers sulautettiin 1990-luvun puolivälissä useamman musiikkiyhdistyksen yhteisyhdistykseen Trefeen ja lakkasi olemasta.
2000-luvulla kiinnostus pirkanmaalaisiin blues-tapahtumiin kääntyi kasvuun. Kehitystä tukemaan päätettiin käynnistää Pirkanmaan Blues Lovers ry:n toiminta uudestaan. Yhdistys rekisteröitiin uudelleen 11. kesäkuuta 2008.
Toiminta.
BluesLovers järjestää elo–toukokuun välillä noin kuukausittain vaihtuvilla esiintyjillä Down Home Kivi -tapahtumia Kulttuuriravintola Kivessä. Yhdistys pyrkii järjestämään vuosittain myös musiikkifestivaaleja. Alkuvuodesta joko Klubi- tai Talviblues-tapahtuman ja kesäisin Louisiana Cajun Partyn. Muu toiminta kattaa erilaiset opetustyöpajat (workshopit) ja toiminnan esittelyt.
Jemma-palkinto.
Blues Lovers on jakanut vuodesta 2008 lähtien Jemma-palkintoa (käsin tehty taidepuukko) blues- ja roots-musiikkia edistäneille henkilöille. Palkinto on Suomen ensimmäinen kansallinen valtakunnallisesti jaettava blues- ja roots-musiikin erikoispalkinto.
Supputraakkipuu

Supputraakkipuu ("Dracaena deremensis" 'Compacta') on traakkipuihin kuuluva lajike. Viljelykasvien nimistön mukaan supputraakkipuu on afrikantraakkipuun ("Dracaena deremensis") lajike. Lajinimeä "Dracaena deremensis" on pidetty myös tuoksutraakkipuun ("Dracaena fragrans") synonyyminä.
Supputraakkipuuta käytetään huonekasvina. Se on monivuotinen kasvi, jolle on ominaista pystyynkasvavat, tumman vihreät lehdet. Kasvaa varjoisessa tai puolivarjoisessa paikassa.
Oredež (taajama)

Oredež () on maalaiskunta ja sen keskustaajama Leningradin alueen Lugan piirissä. Se sijaitsee Ortesjoen varrella 33 kilometriä Lugasta maanteitse itään. Kunnassa on 3 000 asukasta (vuonna 2010).
Keskustaajaman lisäksi kuntaan kuuluu 11 kylää: Bolšije Vleškovitši, Borštšovo, Dubrovka, Habalinka, Kolentsovo, Malyje Vleškovitši, Poddubje, Pokrovskoje, Sokolniki, Vasilkovitši ja Zamostje.
Seudun kylät mainitaan Novgorodin Vatjan viidenneksen verokirjassa vuonna 1500. Nykyinen taajama on syntynyt rautatien rakentamiseen yhteydessä vuosina 1897–1898. Se kuului aluksi Lugan kihlakunnan Butkovon volostiin. Vuosina 1927–1959 Oredež oli Leningradin alueeseen kuuluneen hallintopiirin keskus. Toisen maailmansodan aikana seutu oli saksalaisten miehittämä.
Oredežin kautta kulkee Pietarista Minskiin ja edelleen Ukrainaan johtava rautatie. Sieltä on myös maantieyhteydet Lugaan sekä Ljubanin ja Namkun kautta Paulovaan.
Taajama koostuu säännölliseen asemakaavaan rakennetuista yksi-kaksikerroksisista asuintaloista sekä kaupunkimaisista kerrostaloista. Palveluihin kuuluvat kulttuuritalo ja kirjasto. Vuonna 2004 rakennettiin ortodoksinen tsasouna. Nähtävyyksiin kuuluvat toisen maailmansodan muistomerkit.
Radio Mikkeli

Radio Mikkeli oli suomalainen paikallisradio, joka kuului Mikkelin ja sen lähikuntien alueella taajuudella 104,2 MHz. Radio Mikkelin omisti porilainen Mediatakojat Oy.
Radio Mikkelistä tuli lähetyksiä arkipäivisin klo 6.30–18.00. Uutiset ja sää puolen tunnin välein välillä 6.30–9.00 ja tasatunnein 9.00–18.00. 
Studio ja toimitus sijaitsi Raatihuoneenkadulla.
Radio Mikkeli selosti kausilla 2017-2018 ja 2018-2019 Mikkelin Jukurien Liiga-pelit. 
Kanavan toiminta päättyi toukokuun 2020 lopussa ja sen tilalla jatkoi Radio City.
Secodontosaurus

Secodontosaurus on sukupuuttoon kuollut varhaisella permikaudella elänyt synapsidisuku, joka kuuluu Sphenacodontidae-heimoon. Suvun tyyppilaji on "Secodontosaurus obtusidens". Toinen tähän sukuun luettu laji "Secodontosaurus willistoni" saattaa kuitenkin todellisuudessa olla aivan sama kuin "S. obtusidens". "Secodontosaurus" oli lihansyöjä. Sen fossiileja on löydetty Yhdysvaltojen alueelta Texasista.
Fylogenia.
Fröbisch, J., Schoch, R.R., Müller, J., Schindler, T., &amp; Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):
HitMix Kuopio

HitMix Kuopio (vuosina 2013–2017 Radio Kuopio) oli suomalainen kaupallinen paikallisradio, joka kuului Kuopion ja sen lähikuntien alueella. Kanavan kuuluvuusalueella asuu vakituisesti noin 200 000 ihmistä. HitMix Kuopion omisti porilainen Mediatakojat Oy. Alun perin taajuuksilla toiminut Radio Kuopio aloitti toimintansa 4.12.2013. 
Lähetys.
Kanavalla oli juonnettua lähetystä arkisin kello 5.30–9.00 sekä 13.00–17.00, joista iltapäivän lähetys tehtiin Kuopiossa. HitMix Kuopion Virallista iltapäivää juonsi Anssi Saarelainen. Muina aikoina kanavalla soi musiikki.
Juonnetun lähetyksen aikana kanava lähetti uutiset ja säätiedot tasatunnein.
Juonnettu sisältö koostui paikallisista asioista, uutisista, urheilusta, kulttuurista ja viihteestä sekä menovinkeistä. Kerran kuukaudessa HitMix Kuopio kutsui paikallisen kansanedustajan keskustelemaan Arkadianmäen ajankohtaisita asioista. 
Mediatakojat Oy:n ja Nelonen Median yhteistyö päättyi vuoden 2020 alussa, minkä johdosta 1.1.2020 alkaen HitMix Kuopion taajuuksilla aloitti Bauer Media Oy:n ja Mediatakojat Oy:n Ysäri. 
Verkkosivut ja muut palvelut.
HitMix Kuopion sisällön pääpaino oli paikallisissa asioissa, mutta verkkosivuilla oli myös valtakunnallisia uutisia. Haastattelut ja ohjelmasarjat oli kuultavissa jälkikäteen nettisivun kautta. Paikallisella urheilulla oli sivustolla täysin oma uutisosionsa.
Helmisinipenkoja

Helmisinipenkoja ("Ptilorrhoa leucosticta") eli aikaisemmalta nimeltään vuoriloistotimali on viiriäispenkojien heimoon kuuluva varpuslintu. 
Levinneisyys.
Helmisinipenkojaa tavataan Uuden-Guinean saarella. Lajin kannankehitys on vakaa, ja se on luokiteltu elinvoimaiseksi.
Sinipenkoja

Sinipenkoja ("Ptilorrhoa caerulescens") eli vanhemmalta nimeltään alankoloistotimali on viiriäispenkojien heimoon kuuluva varpuslintu. 
Levinneisyys.
Sinipenkojaa tavataan suuressa osassa Uuden-Guinean saarta. Lajin on raportoitu olevan suurimmaksi osaksi yleinen. Lajin kannankehitys on vakaa, ja se on luokiteltu elinvoimaiseksi.
Kastanjasinipenkoja

Kastanjasinipenkoja ("Ptilorrhoa castanonota") eli aiemmalta nimeltään ruskoloistotimali on loistotimalien heimoon kuuluva varpuslintu. 
Levinneisyys.
Kastanjasinipenkojaa tavataan Indonesiassa ja Papua-Uudessa-Guineassa. Lajin on raportoitu olevan suurimmaksi osaksi melko yleinen tai yleinen. Sen kannankehitys on vakaa, ja laji on luokiteltu elinvoimaiseksi.
Kraasselan–Ropsunhovin offensiivi

Kraasselan–Ropsunhovin offensiivi tai Operaatio Tammikuun Ukkonen oli toisessa maailmansodassa Neuvostoliiton Leningradin rintaman hyökkäys Saksan 18. armeijaa vastaan Leningradin lähistöllä 14.–30. tammikuuta 1944. Hyökkäys oli osa Leningradin–Novgorodin offensiivia. Taisteluissa Neuvostoliiton 2. iskuarmeija valtasi Ropsunhovin 19. tammikuuta ja 42. armeija valtasi Kraasselan samana päivänä. Taisteluissa saksalaiset työnnettiin 60–100 km päähän Leningradista.
Edaphosaurus

Edaphosaurus (nimen merkitys: "”perustuslisko”") on sukupuuttoon kuollut Edaphosauridae-heimoon kuuluva synapsidisuku. Se eli myöhäisen kivihiilikauden ja varhaisen permikauden aikana nykyisten Yhdysvaltojen alueella. Useista varhaisista synapsideista poiketen "Edaphosaurus" oli kasvinsyöjä.
Ominaisuudet.
"Edaphosaurusin" huomiota herättävin ominaisuus ovat sen pidentyneet selkänikamat, jotka olivat todennäköisesti verisuonipitoisen kudoksen toisiinsa yhdistämiä muodostaen eläimelle niin sanotun ”selkäpurjeen”, jota todennäköisesti käytettiin apuna ruuminlämmön säätelyssä. Se olisi esimerkiksi voinut auttaa "Edaphosaurusta" kohottamaan ruumiinlämpöään nopeammin, kuin samankokoinen purjeeton eläin olisi voinut tehdä.
Myös muilla Edaphosauridae-heimon jäsenillä sekä joillain heimoon Sphenacodontidae kuuluvilla synapsideilla kuten "Dimetrodonilla" oli tällainen selkänikamien kannattama purjerakenne. Sphenacodontidaeen kuuluvien eläinten selkäpurjeet ovat kuitenkin kehittyneet Edaphosauridae-heimon purjeista erikseen ja kyseessä on niinkutsuttu konvergentti evoluutio, sillä Edaphosauridae ja Sphenacodontidae eivät ole toistensa lähimmät sukulaiset. Sphenacodontidaen lähisukulaisia ovat varhaisemmat Sphenacodontian edustajat kuten "Haptodus", joilta selkäpurje puuttui. "Edaphosaurusin" pidentyneet nikamat olivat kuitenkin raskasrakenteisemmat kuin muilla purjeellisilla synapsideilla.
"Edaphosaurusin" ominaisuudet näyttävät selkeästi eläimen olleen kasvinsyöjä. Sen pää on pieni verrattuna ruumiiseen ja kallo on lyhyt ja verrattaen matala, toisin kuin esimerkiksi kladin Sphenacodontia edustajilla. Lisäksi "Edaphosaurusilla" oli erilaistumattomat hampaat, jotka muodostivat rikkumattoman purupinnan sen leukoihin. Sillä oli myös leukojen sisäpinnalla yhteen pakkautuneista hampaista muodostuneet rivistöt, jotka auttoivat kasviravinnon hienontamisessa.
Suurimmat "Edaphosaurus"-lajit ovat "Edaphosaurus cruciger" ja "Edaphosaurus pogonias", jotka kasvoivat yli kolmen metrin pituisiksi. Pienimmät lajit olivat pituudeltaan noin puoli metriä tai pienempiä.
Fylogenia.
Muokattu David M. Mazierski &amp; Robert R. Reisz (2010) tutkimuksen pohjalta.
Lari

Lari on rantalintujen lahkoon kuuluva alalahko.
Heimot.
Alalahko jaetaan viiteen heimoon:
Möhkön rautaruukki

Möhkön rautaruukki oli Pohjois-Karjalassa Ilomantsissa Möhkön kylässä 1837–1907 toiminut ruukki. Ruukin toiminnan päätyttyä paikalle perustettiin metsätyökeskus. Nykyisin siellä on ruukkimuseo.
Ruukin perustamisluvan sai vuonna 1838 ilomantsilainen Carl G. Nygren, ja tehtaan rakennutti kylän läpi virtaavan Koitajoen Möhkönkosken rannalle vuosina 1847–1849 pietarilainen Adolf von Rauch. Rautaruukki aloitti toimintansa vuonna 1849.
Ruukin osti vuonna 1851 kiteeläinen teollisuusmies, Värtsilän rautaruukin omistaja Nils Ludvig Arppe. Wärtsilän ja Möhkön rautaruukit siirtyivät Arppen kuoleman jälkeen hänen perillisilleen ja vuonna 1892 heidän perustamalleen osakeyhtiölle, jonka nimeksi tuli vuonna 1898 Wärtsilä Aktie Bolag.
Möhkön rautaruukin toiminta päättyi vuonna 1907, ja W. Gutzeit &amp; Co osti tehtaan ja metsät. Alueella toimi 1960-luvulle saakka ruukille kuulunut saha ja sen yhteyteen 1910-luvulla perustetut höyläämö, mylly ja sähkölaitos.
Möhkö oli ruukin aikaan suuri 600 hengen kylä. Tehtaalla oli ajoittain jopa 2 000 työntekijää.
Ruukin paikalla on nykyään sen toimintaa esittelevä ruukkimuseo, jossa pääsee tutustumaan vanhoihin työtapoihin, työvälineisiin ja savottaperinteeseen.
Kultamantella

Kultamantella ("Mantella aurantiaca") on "Mantella"-sukuun kuuluva madagaskarilainen sammakkolaji. Se liikkuu päiväaikaan. Laji on erittäin uhanalainen. Lajin uhanalaisuus johtuu pitkälti sen elinympäristön tuhoutumisesta. 
Ulkonäkö ja koko.
Aikuisen yksilön pituus on 2–3 cm ja väri on keltainen, oranssi tai punainen. Nuoren yksilön väri on vihreä tai musta. Raajat ovat pitkät ja ohuet.
Levinneisyys ja elinympäristö.
Lajia tavataan pienellä alueella Madagaskarin itäosassa. Sitä esiintyy aurinkoisilla paikoilla.
Lisääntyminen.
Naaras munii maalle sellaisena aikana, jolloin sataa eniten. Kun toukat kuoriutuvat, ne hakeutuvat veteen. Kuoriutumisesta muodonvaihdokseen kestää noin 70 päivää.
Huilujuoksija

Huilujuoksija eli malakanloistotimali, aikaisemmalta nimeltään malaijanliejutimali("Eupetes macrocerus") on varpuslintujen lahkoon kuuluva lintulaji. BirdLife Suomi lukee sen kuuluvaksi kaljukkaiden heimoon, mutta toisinaan se luetaan ainoaksi lajiksi heimoon Eupetidae.
Levinneisyys.
Huilujuoksijaa tavataan Bruneissa, Indonesiassa, Malesiassa ja Thaimaassa. Laji on vielä paikoin yleinen, mutta se on vähenemässä suhteellisen nopeasti elinympäristöjen tuhoutumisen takia, ja se on luokiteltu silmälläpidettäväksi.
Oggy et les Cafards, le film

Oggy et les Cafards, Le Film (Oggi ja torakat -elokuva) on Olivier Jean–Marien ohjaama ranskalainen piirretty elokuva vuodelta 2013. Elokuvan ensi-ilta oli 7. elokuuta 2013 Ranskassa. Elokuva perustuu Oggi ja torakat -animaatiosarjan hahmoihin. Elokuva DVD ja Bluray ilmestyivät joulukuussa 2013.
Juoni.
Oggi esiintyy elokuvassa neljässä eri ajanjaksossa: Esihistoriallinen Oggi lähtee etsimään tulta, Keskiaikainen prinssi Oggi etsii puolisoa, Viktoriaaninen Oggi on Sherlock Holmesin (Jack) apulainen tohtori Watson sekä tulevaisuuden Star Wars-Oggi. Jokaisessa ajanjaksossa Oggi löytää sielunkumppaninsa (Olivia), mutta Torakat panevat kapuloita rattaisiin.
Arvostelu.
Ranskalaislehtien (muun muassa "Le Monde", "Le Parisien", "Le Journal du Dimanche") elokuvakriitikot antoivat elokuvalle keskiarvoltaan 2,5 tähteä viidestä..
Vihermantella

Vihermantella ("Mantella viridis") on "Mantella"-sukuun kuuluva sammakkolaji. Se liikkuu päiväaikaan. Se on erittäin uhanalainen. Sen uhanalaisuus johtuu pitkälti sen elinympäristön tuhoutumisesta.
Ulkonäkö ja koko.
Aikuisen yksilön pituus on 2–3 cm. Yleisväri on vihreä tai keltainen. Osa päästä ja eturuumiista on mustaa. Kuonossa on valkoinen juova. Varpaissa on tarttumalevyt.
Levinneisyys ja elinympäristö.
Vihermantellaa tavataan Madagaskarin pohjois- ja itäosissa.
Lisääntyminen.
Muniminen tapahtuu veteen kivien tai tukkipuiden alle, aikana, jolloin sataa eniten.
Ravinto.
Laji on hyönteissyöjä.
Native

Native on yhdysvaltalaisen yhtyeen OneRepublicin kolmas studioalbumi, joka julkaistiin 22. maaliskuuta 2013. Albumin oli ensin määrä tulla julkaistuksi vuoden 2012 lopussa, jolloin "Feel Again" olisi ollut sen pääsingle. Levy ei kuitenkaan ollut vielä valmis, joten julkaisua lykättiin vuoden 2013 puolelle, ja "If I Lose Myself" oli pääsingle. 
Kolmas single, "Counting Stars", menestyi ympäri maailmaa hyvin. Se oli yhtyeen parhaiten Yhdysvalloissa sijoittunut kappale sitten vuoden 2007, jolloin "Apologize" sijoittui myös singelistan toiselle sijalle. Kappale sijoittui listan kärkeen Britannian singlelistalla, ja kymmenen parhaan joukkoon yhteensä yhdeksässä maassa. Maaliskuuhun 2014 mennessä "Native" on myynyt Yhdysvalloissa 541 000 kappaletta.
Taustaa.
Helmikuussa 2012 yhtye twiittasi, että uusi albumi julkaistaan syksyllä, ja että singleä voi odottaa kevään aikana. Twiitissä kuitenkin sanottiin myös, etteivät he aio kiirehtiä albumin kanssa, koska "sen täytyy olla paras mitä olemme ikinä tehneet". Lopulta albumi julkaistiinkin vuoden 2013 keväällä. 
Idea albumin kuvitukseen tuli siitä, kuinka erilaisia yhtyeen jäsenet ovat, ja kuinka jokainen heistä on kuin eri eläin. Kannessa esiintyy kettu, pöllö, gaselli, biisoni ja leijona. Albumin nimen keksi Brent Kutzle. Hänen mukaansa se kuvaa jotain alkuperäistä ja sitä kuinka erilaisia jokainen jäsenistä on. 
Vastaanotto.
"Native" sai pääosin myönteisiä arvioita. AllMusicin kriitikko Matt Collar kirjoitti yhtyeen musiikin olevan "uskomattoman mukaansatempaavaa". Melodic-lehden arvostelussa huomattiin OneRepublicin musiikin olevan uudella tasolla "Coldplay-tyyppisten eeppisten melodioiden" avulla. Rolling Stonen toimittajan mielestä Ryan Tedderin laulu oli tylsää ja persoonatonta. Elysa Gardner USA Todaysta kirjoitti: "Ryan Tedder ei yllätä eikä petä, tarjoten jämäkkää ja tunnelmallista poppia."
Annan perhe

Annan perhe () on kanadalaisen L. M. Montgomeryn kahdeksanosaisen Anna-sarjan kuudes osa, jos tarkastellaan teossarjan sisäistä kronologiaa. Se on kuitenkin kirjoitettu Anna-kirjoista viimeisimpänä. Kirja julkaistiin 1939. Sen suomensi Paula Heranen vasta vuonna 2002, kuten myös teoksen "Anna opettajana".
Juoni.
Anna ja Gilbert Blythe perheineen asuvat nyt Kotikunnas-nimisessä talossa kuvitteellisessa Glen St. Maryn kylässä Prinssi Edwardin saarella ja heillä on yhteensä viisi lasta teoksen alkaessa: Jem, Walter, kaksoistytöt Nan ja Di sekä Shirley. Teoksen kuluessa syntyy myös kuudes ja parin viimeiseksi jäävä lapsi Rilla. Ajallisesti teoksessa on hypätty seitsemän vuotta eteenpäin siitä, mihin "Anna omassa kodissaan" -teoksessa jäätiin. 
Tässä kirjassa kirjasarjan päähenkilö Anna itse jää melko sivuosaan, kuten on myös asian laita sarjan seitsemännessä ja kahdeksannessa osassa "Sateenkaarinotkossa" ja "Kotikunnaan Rilla" -teoksissa. Sen sijaan kertoja antaa enemmän tilaa Annan lasten edesottamuksille ja seikkailuille. Kirjassa Gilbertin isä kuolee ja Anna vierailee Avonleassa. Gilbertin ja Annan avioliitto kokee kriisin, kun korkeakouluaikainen tuttavuus Helena Stuart ilmestyy kuvaan. Myös Gilbertin täti Mary aiheuttaa perheessä ongelmia.
Bad Blood (Bastillen albumi)

Bad Blood (tyyliteltynä BΔD BLOOD) on englantilaisen yhtyeen Bastillen ensimmäinen studioalbumi. Albumi julkaistiin 4. maaliskuuta 2013. Se pääsi Britannian albumilistan ykköseksi ja menestyi muissakin maissa. Albumilta julkaistiin yhteensä kuusi singleä, joista "Pompeii" menestyi parhaiten. Vuoden 2013 lopussa ilmestyi albumin laajennettu versio All This Bad Blood. "Bad Blood" oli ehdolla vuoden 2014 Brit Awards-gaalassa vuoden brittiläiseksi albumiksi.
Vastaanotto.
"Bad Blood" sai kriitikoilta vaihtelevaa palautetta. Digital Spy nimesi sen vuoden 2013 kolmanneksi parhaaksi albumiksi. Brice Ezell PopMattersista vertasi yhtyettä Coldplayhin ja kuvaili albumia dramaattiseksi ja voimakkaaksi. BBC:n arvostelussa kehuttiin laulaja Dan Smithin tulkintaa, ja kappaleita kehuttiin mieleenpainuviksi.
NME:n Jamie Fullerton antoi albumille viisi tähteä kymmenestä ja kirjoitti: "Bastille haluaa, että kaikki pitävät heistä. He kohdistavat lauluja monille erilaisille kohderyhmille, eivätkä saa tiukkaa otetta mistään." The Guardianin mielestä albumi ei erotu massasta sen pop-rock-kappaleillaan.
Lähteet.
Parempi mies

"Parempi mies" on suomalaisartisti Cheekin kolmas single hänen kymmenenneltä, "Kuka muu muka" -studioalbumiltaan. Kappaleen kertosäkeet laulaa Samuli Edelmann, ja se julkaistiin 11. lokakuuta 2013. Kappaleesta on kuvattu myös musiikkivideo, joka julkaistiin videopalvelu YouTubessa samana päivänä singlen kanssa. Artistien lisäksi videolla esiintyy malli-juontaja Anne Kukkohovi.
Kappale on noussut singlelistalla parhaimmillaan kuudenneksi ja latauslistalla kolmanneksi. Radiolistalla se on ollut parhaimmillaan radioiden soitetuin kappale.
Pasi Koivu

Pasi Koivu (s. 1989) on suomalainen frisbeegolfaaja sekä avoimen sarjan Suomen mestari vuosilta 2013 ja 2015. Vuonna 2013 hän sijoittui neljänneksi ja oli paras eurooppalainen pelaaja Nokialla frisbeegolfin European Openissa. Vuosina 2011 ja 2014 hän sijoittui SM-kisojen avoimen sarjan toiseksi. Koivu on myös voittanut kansalliset pro tour -sarjat vuosina 2011–2012 ja 2014 sekä sijoittunut toiseksi vuonna 2013.
Heinolalainen Koivu aloitti frisbeegolfin pelaamisen 2000-luvun alussa. Nykyään hän kuuluu Innovan joukkueeseen.
Oolannin sota (laulu)

Oolannin sota (”"Ja se Oolannin sota oli kauhia..."”) on 1850-luvulla käydystä Oolannin sodasta kertova suomalainen laulu, jonka sanoittajaa tai säveltäjää ei tunneta. Laulun sanoissa mainittu ”fästninki” tarkoittaa Ahvenanmaan Sundissa sijainnutta Bomarsundin linnoitusta, jonka brittiläis-ranskalainen laivasto ja maihinnousujoukot valtasivat ja tuhosivat räjäyttämällä vuonna 1854.
Laulu on hyvin suosittu, mutta sen alkuperä oli pitkään tuntematon, kunnes tutkijat Jerker Örjans ja Pirjo-Liisa Niinimäki selvittivät sen 2000-luvulla. Laulun alkuperäinen versio ”Ålandin sota laulu” löytyi Rengon kunnassa 1850-luvulla käsinkirjoitetusta lauluvihkosta. Alkuperäiset sanat ovat ilmeisesti brittien sotavangeiksi jääneiden tuntemattomien suomalaisten Bomarsundin sotilaiden sepittämiä, sillä niissä kerrotaan sotavankeudesta Lewesissä Englannissa. Örjans ja Niinimäki arvelevat, että sanoittaja on saattanut olla Bomarsundissa välskärinä toiminut hämäläinen Johan Wallenius. Alkuperäinen sanoitus kuvasi melko realistisesti hävittyä taistelua. Se muutettiin ilmeisesti 1900-luvun alussa nykyisin tunnettuun muotoonsa, jossa Bomarsundin antautumista ei mainita. Nykyiset sanat esiintyivät tiettävästi ensi kerran eräässä vuonna 1911 julkaistussa laulukirjassa. Laulun alkukieli on ilmeisesti suomi, sillä varhaisin tunnettu ruotsinkielinen versio on vasta vuodelta 1925. Ahvenanmaalla laulu on nykypäivänäkin täysin tuntematon.
Ah kuin muistu mielehen, hurraa, hurraa, hurraa, / toi Olandin sota surgia, Jostam tahdon kirjoittaa, sunka fralla
Suomen poikia muutamii / vietiin Olandin fästinkii, ja sinne tuli vihollisii
Kuin poijat ne lähtiväd sotimaan / Vihollista vastaan ottamaan ja isäns maata varjelemaan
Ensi kerran kesäkuus / Sota alkoi angara, josta mä tahdon kirjoittaa
Kahden sadan laivan kans / Tulivat Olantin fästingin all, franskalaine ja engetesman
Vuored ja laaksod ne kaikuivad / kuin Suomen poijat ampuivat, ja vihollista vastaan ottivad
Franskalaine ja engelisman / Rupesivad paasiin ambumaan, ja fästinkin sisälle stormaamaan
Sit käsky se kiiruust annettiin / Ja paasiin kovasti ammuttiin ja vihollisii paljon surmattiin
Woi surkia voi kauhia / vihollisen kuolemaa, kuin Suomen poijat surmasit
Waan mitäs auttoi poikien / Kuin franskalainen ja engellesman Stormasi monen tuhannen kans
Sit poijat ne kovin vihastui / Kuin armo flagu nostettiin, ja viholliselle portit aukaistiin
Poijat ne olivat kiukkuisii / Stusarins ja hukarins maahan kaikki paiskasit
Kuudestoista päivä elokuusa / Fangiksi otti engelisman, ja poies kuljetti laivan kans
Sit poikia poies kuljetettiin / Masinan kanssa Englantiin Levesin kaupunkiin arestiin
Siell olivat poijat arestis / Vuosi ja kahdeksan kuukautta Englantin kuningan hallussa
Sit käsky se tuli keisarilt / Että päästää poijat arestist ja isänsä maahan takaisin
Sit poijat ne hurras ja huusivat / Kuin Levesin kaupungist läksivät ja tulivaunuihin astuivat
Ja poijat ne lauloivat lähteissä / Että Englantin valtakunta ihana tääl, mut isämme maa on ihanampi viel